  Анжелика Тихонова корреспондент Сюресъёс вылысь гопъёсты ворсан ужъёс Ижкарын южтолэзь пумын — оштолэзь кутсконын ортчозы. Со сярысь ивортэ кар администрацилэн пресс-службаез. Сюрес лэсьтӥсьёс возьмало, ку омыр 0 градуслэсь шунытгес луоз. Али соос Карл Маркс, Петров, Пушкинской, Удмуртской, Союзной но Новоажимов урамъёсын сюрес шекъёсты асфальт кисьтыса тупатъяло. Тодэ вайытом, Ижкарысь но 100 иськемлы со котырысь интывылысь сюресъёсты рос-прос тупатъян но азинтон понна туэ Удмуртия федерал коньдэтысь 625 миллион манет басьтоз. 2017-тӥ арын 450 миллион манет кутозы лымы утялтонлы, йӧвалег пумит суретъёс пазянлы, сюресъёс но тротуаръёс вылысь жуг-жагез утялтонлы, сюресъёс вылысь шекъёсты но гопъёсты ворсанлы, сюрес вылэ гожъёсты суреданлы. Тегъёс: Авто Ижкар Удмуртия сюресъёс тупатъянужъёс  